open-index/open-wikipedia-markdown huggingface dataset:
Benoît David

**Benoît David** (* 19. apríl 1966, Montreal, Kanada) je kanadský progressive rockový spevák, v rokoch 2008 až 2012 člen skupiny Yes. Benoît David vystupoval so skupinou Mystery a objavil sa na ich albume z roku 2007 *Beneath the Veil of Winter's Face*.

## Súčasnosť
V roku 2008 bol David ohlásený ako sólový spevák novej zostavy Yes ktorú okrem neho tvorili Steve Howe, Chris Squire a Alan White a boli tak skupinou zostavenou pre turné toho roka. David zaujal basgitaristu skupiny Yes Chris Squirea počas jeho práce so skupinou Close to the Edge a tak ním nahradil Jon Andersona, ktorý sa nemohol zúčastniť turné kvôli akútnym problémom s dýchaním, ktoré ho postihli začiatkom toho roka. 

Squire vyjadril nádej, že sa Anderson k skupine Yes v budúcnosti vráti. S ochorením Chrisa Squirea sa turné odložilo znova a David sa vrátil k práci so skupinami Mystery a Close to the Edge.

David sa znovu pripojil k Yes spoločne s Oliverom Wakemanom na ich spoločnom letnom turné 2009 so superskupinu Asia. V roku 2011 vydal s Yes album *[[Fly from Here]]*. Na začiatku roka 2012 zo skupiny kvôli respiračným ťažkostiam odišiel.

## Referencie

## Zdroj

Kategória:Kanadskí rockoví speváci
Kategória:Členovia skupiny Yes
Kategória:Osobnosti z Montrealu
Poimandros

**Poimandros** (*Poimandros*) je v gréckej mytológii syn Chairésilaa, zakladateľ mesta Tanagry.

Poimandros bol podľa antického autora Pausania zakladateľ boiótskeho mesta Tanagry, ktoré pomenoval po svojej manželke Tanagre, dcéry vládcu vetrov Aiola, alebo podľa inej verzie riečneho boha Asópa.

Keď Poimandros odmietol podporiť vojenskú výpravu Achájcov proti Tróji, začalo ho achájske vojsko obliehať na mieste zvanom Stefón. V noci sa mu ale podarilo utiecť a na výhodnom mieste začal stavať opevnenie. Staviteľ Polykritos však s jeho dielom nebol spokojný a posmievačne priekopu preskočil. Poimandros sa naňho nahneval, hodil po ňom kameňom a nanešťastie zasiahol svojho syna Leukippa, ktorý na následky zranenia zomrel. Poimandros sa za vraždu stal vyhnancom a v obave o svoj život poslal syna Efippa žiadať o odpustenie Achájcov, Achillea, Tlépolema a Pénelea, ktorí jeho syna vypočuli a následne Poimandra odprevadili k eubójskemu kráľovi Elefénorovi do Chalkidy, kde bol za vraždu svojho syna Leukippa na posvätnom mieste očistený.

## Referencie

Kategória:Postavy gréckej mytológie
Helena Vrtichová

**Helena Vrtichová** (* 1. december 1952, Nové Mesto nad Váhom) je slovenská speváčka.

## Zo života
Dlhé roky pôsobila a spievala aj v Česku. Svoje piesne spieva a v zábavnej show Pesničky z kasína. Účinkovala v reláciách Repete a Kaviareň Slávia. Pracovala taktiež ako poštárka v Novom Meste nad Váhom.

## Známe hity
* „Diridonda“ - (Zdenko Runjić / Alexander Karšay)
* „Pražská holka“ - (Shelly Coburn / Eduard Krečmar)
* „Vlak rychlovlak“ - (Jaroslav Uhlíř / Karel Šíp)
* „Džínsy“ - (Peter Kliment / Adrián Swaton)
* „Sombréro už mám“ - (Peter Kliment / Adrián Swaton)
* „Pena"
* „Hry jari"

## Diskografia
* 1971: *Diridonda / Prázdny stôl* - Opus 91 43 0449, SP 
* 1971: *Pražská holka / Jsem tvá múza* - Supraphon 0 43 1149 h, SP
* 1971: *Nechci žít jak poustevník - Prší* - Supraphon 0 43 1163 h, SP
* 1972: *Blíž a blíž - [[Jana Matysová]], Helena Vrtichová, [[Jiří Štědroň]] (Plameny) / Džulija - (Jiří Štědroň) Plameny* - Supraphon, SP
* 1977: *Hry jari - Helena Vrtichová / Pieseň z obloka - [[Marika Klesniaková]], [[Bratislavská lýra]] 77* - Opus - 91 43 0442, SP 
* 1978: *Ja najradšej sa hrám / Siedmy pád* - Opus 91 43 0464, SP
* 1998: *Diridonda* - Semeš recording, CD 
* 2001: *Bez mena* - Agentúra Swaton, CD
* 2008: *Helena Vrtichová: Retro* - Semeš recording, CD
* 2012: *Diridonda* - Československá Muzika, CD+DVD

## Kompilácie
* 1971 *Praha slaví 30. let* - Supraphon, LP, 10. Vlak rychlovlak
* 1972 *12 pro mladý svět* - Supraphon 1 13 1294, LP - 02. Povídej mi, povídej (Kolibaj sie, kolibaj)
* 1980 *Dvanásť do tucta - Diskotéka Opusu 7* - Opus 9113 1080, LP, A4. Dievča na víkend, B4. Neba belasý úsmev.

## Referencie

## Externé odkazy
* Poštárka Diridonda 
* Speváčke Helene Vrtichovej sa často stáva, že jej nevedia prísť na meno a volajú ju slečna Diridonda

Kategória:Slovenské popové speváčky
Kategória:Osobnosti z Nového Mesta nad Váhom
Eutelidas

**Eutelidas** (*Eutelidas*) môže byť:
* olympijský víťaz päťboja dorastencov v roku 628 pred Kr., pozri Eutelidas zo Sparty
* grécky sochár z prelomu 6. a 5. stor. pred Kr., pozri Eutelidas z Argosu
Zlatá brána (Jeruzalem)

náhľad|Zlatá brána v Jeruzaleme
**Zlatá brána** (hebr. *הרחמיםשער* *Šá'ar Harachim* *Brána milosrdenstva*,o arab. *Brána večného života*) je najstaršia z existujúcich brán jeruzalemských mestských hradieb.

Pre kresťanov je táto brána významná tým, že na Kvetnú nedeľu ňou údajne vstúpil Ježiš Kristus do Jeruzalema. Pre Židov je tiež významná, pretože veria, že ňou prejde Mesiáš keď znovu zostúpi na Zem tak, ako to je písané v Starom zákone.

V roku 1541 bránu uzavrel sultán Süleyman I., aby zabránil Mesiášovmu príchodu.

Brána sa nachádza na východnej strane Chrámovej hory, počas biblických dôb bola využívaná na rôzne rituálne účely.

Jeruzalemských brán je celkovo 11, z toho 7 je otvorených a 4 uzavreté.

## Iné projekty

## Zdroj

Kategória:Štvrte v Jeruzaleme
Ľadovec

**Ľadovec** môže byť:
* súvislá masa ľadu na pevnine alebo na mori, pozri ľadovec (súvislý ľad)
* krúpy, pozri krúpa (ľadovec)
* veľký plávajúci odlomený kus zo súvislej masy ľadu, pozri kryha (ľad)
Česko-slovenská hokejová liga 1957/1958

**Sezóna 1957/1958** bola 15. ročníkom Česko-slovenskej hokejovej ligy. Hrala sa pod názvom **I. liga**. Súťaž mala 12 účastníkov. Majstrom sa stalo družstvo Rudá hvězda Brno. Vypadli družstvá Motorlet Praha a Baník OKD Ostrava. Postúpili družstvá TJ Spartak GZ Královo Pole a TJ Spartak ZJŠ Brno.

## Poradie

## Najlepší strelci
* Václav Pantůček (Rudá hvězda Brno) - 27 gólov
* Vladimír Zábrodský (Spartak LZ Plzeň) - 24 gólov
* Vlastimil Bubník (Rudá hvězda Brno) - 22 gólov
* Slavomír Bartoň (Rudá hvězda Brno) - 21 gólov
* Jiří Pokorný (Dynamo Pardubice) - 20 gólov
* František Schwach (Spartak LZ Plzeň) - 20 gólov
* Josef Seiler (Baník Chomutov) - 18 gólov
* Ján Starší (Slovan ÚNV Bratislava) - 18 gólov
* Vlastimil Hajšman (Slavoj České Budějovice) - 16 gólov
* Miloslav Charouzd (Spartak Praha Sokolovo) - 16 gólov

## Káder majstra [[HC Kometa Brno|Rudá hvězda Brno]]
* *Brankári:* Vladimír Nadrchal • Jiří Kolouch • Zdeněk Trávníček
* *Hráči:* František Mašlaň • Jan Kasper • Bohuslav Sláma • Ladislav Olejník • Rudolf Potsch • Slavomír Bartoň • Bronislav Danda • Karel Šůna • František Vaněk • Bohumil Prošek • Jiří Zamastil • Vlastimil Bubník • Jaroslav Pavlů • Zdeněk Návrat • Rudolf Scheuer • Václav Pantůček • Karel Skopal • Vladimír Šubrt
* *Tréneri:* Vladimír Bouzek • Eduard Farda

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1957
Kategória:Ľadový hokej v 1958
Nové Holandsko

thumb|Nové Holandsko, mapa Wiliama Dampiera z roku 1699
**Nové Holandsko** je historický názov pre dnešnú Austráliu. Meno prvýkrát použil holandský moreplavec a objaviteľ Abel Tasman (podľa holandskej provincie Holandsko) v roku 1644 a používalo sa ďalších 150 rokov. 

Po založení osady v Novom Južnom Walese sa termínom *Nové Holandsko* označovala západná časť Austrálie, ktorá v tom čase nebola na rozdiel od východnej časti do Nového Južného Walesu zahrnutá. Šlo teda zhruba o územie, ktoré sa dnes nazýva Západná Austrália. 
 
Britský kartograf a moreplavec Matthew Flinders v roku 1804 odporučil používanie názvu Austrália miesto termínu Nové Holandsko, avšak až po roku 1824 britská vláda tento názov oficiálne schválila. V Holandsku sa výraz *Nieuw Holland* používal pre austrálsky kontinent až do konca 19. storočia, v súčasnosti však tento názov takmer úplne vymizol.

## Pozri aj
* Terra Australis
* Austrália
* Britské impérium

## Zdroj

Kategória:Kolonializmus
Kategória:Dejiny Austrálie
Terra Australis

thumb|right|Terra Australis (vyznačená na mape ceruzkou ), spolu s nekompletným Novým Zélandom a Novým Holandskom (Austráliou)

**Terra Australis** alebo aj *Terra Australis Incognita* (z latinčiny voľne preložené ako „neznáma krajina na juhu“), bol predpokladaný, avšak neexistujúci kontinent, ktorý sa objavoval na mapách od 15. do 18. storočia.

Tento kontinent prvýkrát predpovedal Aristoteles. Ideu neznámej južnej pevniny potom v 2. storočí rozpracoval Klaudios Ptolemaios, ktorý veril, že Indický oceán je na juhu uzavretý doteraz neznámou južnou krajinou a že táto krajina udržuje v rovnováhe krajiny na severnej pologuli. Počas renesancie bol Ptolemaios hlavným zdrojom informácií pre európskych kartografov, ktorí Terra Australis začali zakresľovať do svojich máp.

Postupné námorné objavy nútili kartografov zmenšovať veľkosť zakresľovania Južnej krajiny, avšak aj naďalej zdieľali Ptolemaiov názor na jej existenciu. Bežne potom tento kontinent zakresľovali v oblasti južného pólu, ale v oveľa väčšom rozsahu než má v skutočnosti Antarktída.

Nový Zéland, ktorý videl ako prvý Európan Abel Tasman v roku 1642, bol považovaný za časť Terra Australis, rovnako ako niektoré časti Afriky a Austrálie.

V 16. storočí bolo vypravených niekoľko námorných expedícii s cieľom nájsť Terra Australis. V rokoch 1722 až 1723 to bola výprava holandského admirála Jacoba Roggevena, ktorej sa však podarilo objaviť iba niekoľko ostrovov, okrem iného Veľkonočný ostrov.

Na výraznom upresnení predstavy o Terra Australis sa podieľali objavitelia James Cook, Matthew Flinders a Jules Dumont d'Urville. James Cook oboplával Nový Zéland a dokázal tak, že nie je časťou rozsiahleho južného kontinentu. Počas druhej výpravy oboplával svet po veľmi vysokých južných šírkach. Na niekoľkých miestach dokonca prekročil južný polárny kruh a dokázal tak, že Terra Australis, ak existuje, musí ležať v južných polárnych krajoch.

Matthew Flinders viedol v roku 1801 výpravu skúmajúcu pobrežie Austrálie. Oboplával ju v oboch smeroch a vylúčil tak, že by mohla byť hľadanou Terra Australis. Objavil okrem iného aj Veľký bariérový útes a preskúmal záliv Carpentaria na severnom pobreží.

Snaha objaviť Terra Australis bola zavŕšená objavom Antarktídy, ktorú v roku 1820 prvýkrát nezávisle od seba zbadali Fabian Bellingshausen, Edward Bransfield a Nathaniel Palmer.

## Pozri aj
* Nové Holandsko

## Externé odkazy
* Terra Australis - The State Library of NSW 
* The Oronce Fine map and the Terra Australis Incognita 

## Zdroj

Kategória:Svetadiely
Kategória:Latinské výroky
Sojuz TM-6

**Sojuz TM-6** () bol sovietsky pilotovaný kozmický let v rámci programu Sojuz. Sojuz TM-6 vyštartoval 29. septembra 1988 z kozmodrómu Bajkonur k stanici Mir. Na palube kozmickej lode bol aj prvý afganský kozmonaut Abdul Ahad Mómand.

## Posádka
* Štart:
**  Vladimir Ľachov (3)
**  Valerij Poľakov (1)
** Abdul Ahad Mómand (1) - Afganistan

* Pristátie:
**  Vladimir Titov (3)
**  Musa Manarov (1)
**  Jean-Loup Chrétien (2) - Francúzsko

## Pozri aj
* Mir
* Zoznam posádok stanice Mir

## Externé odkazy
* Katalóg družíc na webe Space
* Na webe MEK-Kosmo

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1988
Sojuz TM-12

**Sojuz TM-12** () bol sovietsky pilotovaný kozmický let v rámci programu Sojuz. Sojuz TM-12 vyštartoval 18. mája 1991 z kozmodrómu Bajkonur k stanici Mir. Helen Sharmanová sa pri tomto lete stala prvou Britkou vo vesmíre. Išlo o 12. expedíciu k Miru.  

## Posádka
* Štart:
**  Anatolij Arcebarskij (1)
**  Sergej Krikaljov (2)
**  Helen Sharmanová (1)

* Pristátie: 
**  Anatolij Arcebarskij (1)
**  Toktar Aubakirov (1)
**  Franz Viehböck (1)

## Pozri aj
* Mir
* Zoznam posádok stanice Mir

## Externé odkazy
* Katalóg družíc na webe Space
* Na webe MEK-Kosmo

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1991
Železničná trať Kolín – Havlíčkův Brod

|}
**Železničná trať Kolín - Havlíčkův Brod** (v cestovnom poriadku pre cestujúcich označená číslom **230**) je dvojkoľajná železničná trať s dĺžkou 75,3 km, ktorý spája Stredočeský a kraj Vysočina.

Správcom infraštruktúry trate je Správa železničnej dopravnej cesty a pravidelnú osobnú dopravu zaisťujú České dráhy. 

## História
Trať bola postavená spoločnosťou Rakúska severozápadná železnica a sprevádzkovaná v dvoch etapách v rokoch 1869 a 1870. Po zábere Sudet bola urýchlene zdvojkoľajnená bezo zmeny smerového vedenia a v roku 1965 elektrifikovaná. V stanici Kutná Hora vznikol styk siete jednosmernej 3 kV a striedavej 25 kV/50 Hz trakcie. Výmena lokomotív sa tu vykonáva pomocou lokomotívy nezávislej trakcie. S nástupom viacsystémových lokomotív potreba prepriahania rušňov klesla a teraz prepriahajú len niektoré nákladné vlaky.

## Doprava
Na trati prebieha všetok druh dopravy. Vlaky pohybujúce sa iba na úseku Kolín - Kutná Hora sú ťahané lokomotívami pre jednosmernú trakciu a od Kutnej Hory do Havlíčkovho Brodu lokomotívami pre striedavú trakciu.

Do začiatku 21. storočia jazdili na trati medzištátne vlaky EuroCity, v súčasnosti tu diaľkovú dopravu zaisťujú rýchliky Praha - Havlíčkův Brod - Brno.

## Naväzujúce trate

### Kolín
*Trať 010 Česká Třebová - Ústí nad Orlicí - Choceň - Moravany - Pardubice hl. n - Přelouč - Kolín
*Trať 011 Kolín - Pečky - Poříčany - Praha Masarykovo nádraží / Praha hl. n
*Trať 014 Kolín - Bečváry - Odbočka Rataje nad Sázavou - Ledečko
*Trať 231 Kolín - Velký Osek - Nymburk hl. n - Lysá nad Labem - Čelákovice - Praha-Vysočany

### Kutná Hora hlavné nádražie
*Trať 235 Kutná Hora hl. n - Zruč nad Sázavou

### Čáslav
*Zrušená železničná trať Čáslav - Močovice
*Trať 236 Čáslav - Třemošnice

### Svetlá nad Sázavou
*Trať 212 Světlá nad Sázavou - Zruč nad Sázavou - Odbočka Rataje nad Sázavou - Čerčany

### Havlíčkův Brod
*Trať 225 Veselí nad Lužnicí - Jindřichův Hradec - Horní Cerekev - Kostelec u Jihlavy - Jihlava - Dobronín - Havlíčkův Brod
*Trať 237 Havlíčkův Brod - Humpolec
*Trať 238 Pardubice hl.n. - Pardubice-Rosice nad Labem - Chrudim - Žďárec u Skutče - Hlinsko v Čechách - Chotěboř - Havlíčkův Brod
*Trať 250 (Kúty ŽSR) Lanžhot st. hr. / (Hohenau ÖBB) Břeclav st. hr. - Břeclav - Zajačia - Šakvice - Vranovice - Hrušovany u Brna - Brno-Hor. Heršpice - Brno hl. n - Brno-Židenice - Tišnov - Křižanov - Žďár nad Sázavou - Havlíčkův Brod

## Pozri aj
*Železničná napájací sústava
*Elektrická lokomotíva

## Iné projekty
* 

## Externé odkazy
* Informácie o trati

## Zdroj
* 

Kolín – Havlíčkův Brod
Kategória:Doprava v okrese Kolín
Kategória:Doprava v okrese Havlíčkův Brod
Kategória:Doprava v okrese Kutná Hora
Wádí al-Abíd

**Wádí al-Abíd** (z ) môže byť wádí a rieka
* v Maroku, pozri Wádí al-Abíd (Maroko)
* v Tunisku, pozri Wádí al-Abíd (Tunisko)
Piadivka netýkavková

**Piadivka netýkavková** (*Xanthorhoe biriviata*) je nočný motýľ z čeľade piadivkovité (*Geometridae*). V priebehu roka má dve generácie.

## Iné projekty

## Externé odkazy
*Lepiforum.de
*Fauna europeana 

Kategória:Piadivkovité
Tom Bell

**Thomas „Tom“ W. Bell** (pseudonym: *T.O. Morrow*; * 1966) je americký právnik, filozof a univerzitný pedagóg, predstaviteľ extropianskeho myslenia. V súčasnosti (2014) pôsobí ako profesor na Dale E. Fowler School of Law, Chapman University v meste Orange v Kalifornii a zoberá sa najmä právom duševného vlastníctva.

## Život
V roku 1987 získal titul Bachelor of Arts v odbore filozofia na University of Kansas, v roku 1989 Master of Arts taktiež v odbore filozofia na University of Southern California. Následne študoval právo na University of Chicago Law School, kde v roku 1993 získal titul Juris Doctor. Pôsobí tiež ako riaditeľ Telekomunikačných a technologických štúdií na Cato Institute.

## Extropiánske aktivity
V januári 1988 uviedol pojem extropia. Spolu s Maxom Moreom založil časopis *[[Extropy]]*, ktorého prvé číslo bolo vydané v auguste 1988 (s podtitulkom *Vaccine for Future Shock*), nákladom 50 výtlačkov. V redakčnej rade časopisu pôsobil aj po nástupe na štúdium práva. V roku 1991 bol ako nezisková vzdelávacia organizácia založený Extropy Institute, v ktorom pôsobil ako viceprezident a riaditeľ.

## Právnické aktivity
Od roku 1998 pôsobí na Chapman University Dale E. Fowler School of Law v meste Orange v Kalifornii. Zaoberá sa problematikou práva v informačnom veku, duševným vlastníctvom, internetovým právom, copyrightom, korporáciami a ďalšími oblasťami súvisiacimi s najnovšími problémami práva spojenými s pokročilými technológiami.

## Dielo
**Monografie**
* 

**Články a štúdie**
* 
* 
* Bell, Tom W.: Privately Produced Law. In:  Extropy. Vol 3, No. 1, Spring 1991, 8 str.
* Bell, Tom W., Murashige, K.H.: Who Owns Your Genes ? Paper presented at EXTRO-4 Conference: Biotech Futures: Challenges of Life Extension and Genetic Engineering, Berkeley, California, August 7-8, 1999

**Ostatná publikačná činnosť**
* 

## Referencie

## Externé odkazy
*  
*  na stránkach CATO Institute 
*  na stránkach Chapman University 

Kategória:Futurológovia 
Kategória:Transhumanizmus 
Kategória:Právnici USA
Kategória:Libertariáni
Växjö

thumb|Växjö

**Växjö** () je švédske mesto v provincii Småland, 195 km juhovýchodne od Göteborgu. V roku 2010 tu žilo vyše 60 000 obyvateľov. 

Názov vznikol pravdepodobne zlúčením slov *väg* (cesta) a *sjö* (jazero). Mesto leží medzi jazerami cez ktoré v zime po zamrznutí viedla cesta. Podľa legendy sem kresťanstvo priniesol misionár Sigfrid, od roku 1170 tu bolo biskupstvo a pútnické miesto. Mestské práva získalo od kráľa Magnusa IV. 13. februára 1342. Vzhľadom na umiestnenie medzi súperiacim Švédskom a Dánskom bolo mnohokrát zničené, avšak mohlo aj ťažiť z cezhraničného obchodu. 

V meste stojí katedrála zo 14. storočia. Pri vchode je runový kameň. V okolí sú hrady Teleborg a Kronoberg. Sídli tu univerzita Linnaeus, pomenovaná po Carlovi Linné, ktorý v meste od roku 1716 študoval. 

## Osobnosti mesta
* Carl Linné (* 1707 - † 1778), prírodovedec
* Pär Lagerkvist (* 1891 - † 1974), spisovateľ, nositeľ Nobelovej ceny
* Jonas Jonasson (* 1961), spisovateľ
* Mats Wilander (* 1964), tenista
* Carolina Klüftová (* 1983), majsterka sveta v sedemboji

## Iné projekty

## Externé odkazy
* Oficiálna stránka

## Zdroj


Kategória:Mestá vo Švédsku
Anders Sandberg

**Anders Sandberg** (* 11. júl 1972, Solna, Švédsko) je švédsky filozof, futurológ a transhumanista. 

## Aktivity
Zaoberá sa technológiami zdokonaľujúcimi človeka. Je autorom viacerých kníh a publikácií, zaoberajúcich sa transhumanizmom. Pravidelne vystupuje na transhumanistických konferenciách. Pracuje ako výskumník na Future of Human Institute na Oxfordskej univerzite.

## Technológie zdokonaľujúce človeka
Anders Sandberg rozdelil technológie zdokonaľujúce človeka na štyri skupiny, kde zahrnul prostriedky a nástroje rozširovania kapacity a schopnosti mysle. Urobil tak vo svojom príspevku na konferencii Extro 3 v roku 1997. Týmito štyrmi skupinami sú interný hardware, externý hardware, interný software a externý software.

## Dielo
* *Whole Brain Emulation. A Roadmap* (spoluautor) (2008)
* *Ethics of Brain Emulation*

## Bibliografia
### Publikácie
* Sandberg, Anders, Bostrom, Nick: Whole Brain Emulation. A Roadmap. Technical Report 2008-3. Future of Humanity Institute, Faculty of Philosophy and James Martin 21st Century School, Oxford University, 2008, 130 str.
* Sandberg, Anders: Ethics of Brain Emulation. The Future of Humanity Institute, Faculty of Philosophy, University of Oxford, Oxford, UK, 39 str., http://www.aleph.se/papers/Ethics%20of%20brain%20emulations%20draft.pdf 

## Externé odkazy
* http://www.aleph.se/Nada/

Kategória:Futurológovia
Kategória:Transhumanizmus
Kategória:Výskumníci v oblasti umelej inteligencie
Morská voda

**Slaná** alebo **morská voda** je voda z mora, oceánu alebo slaného jazera, ktorá obsahuje chemické látky spôsobujúce jej slanosť (salinitu) a tým aj rozdielnu hustotu a napríklad aj rozdielnu teplotu tuhnutia ako u sladkej vody. Slaná voda na zemi obsahuje veľa chemických látok, ale iba malá časť z nich je v nej zastúpená výraznejšie (ostatné len v minimálnych koncentráciách). Je to predovšetkým chlorid sodný, sírany, uhličitany a iné soli (ktoré všetky dohromady tvoria morskú soľ), a tiež plyny ako dusík, kyslík alebo oxid uhličitý (CO2).

Morská voda má v zemských oceánoch a moriach priemernú salinitu okolo 3,5%. To znamená, že každý kilogram morskej vody obsahuje približne 35 gramov rozpustenej soli (väčšinou, hoci nie úplne, ide o ióny chloridu sodného: Na+, Cl-). Priemerná hustota morskej vody na zemi na povrchu oceánu je 1,025 g/ml; morská voda má teda vyššiu hustotu ako sladká voda (tá dosahuje maximálnu hustotu 1,000 g/ml pri teplote 4° C). Takáto slaná voda mrzne v priemere až pri teplote okolo -2° C.

[thumb|Ilustrácia ukazuje celkový pomer jednotlivých prvkov a [Anión|aniónov v morskej vode.]] 

## Salinita

Morská voda obsahuje množstvo iónov, ktoré majú buď kladný alebo záporný náboj. Najviac zastúpené sú záporné ióny (anióny) chlóru a kladné ióny (katióny) sodíka, ktoré dohromady vytvárajú morskú soľ, známu ako kuchynská soľ. Tá tvorí 85% zo všetkých rozpustených látok v morskej vode.

Teplota topenia (bod tuhnutia) morskej vody sa vplyvom salinity pohybuje okolo -1,8° C.

## Referencie

## Pozri aj
* Morský ľad
* Mŕtve more
* Sladká voda
* Brakická voda
* Odsoľovanie

## Zdroj
*

Kategória:Druhy vody
Josef Janíček

**Josef Janíček** (* 26. december 1947, Praha) je český hudobník spojovaný s hudobnou skupinou The Plastic People of the Universe, v ktorej hrá na klávesy, akordeón a okrem toho aj spieva. V hudobnej oblasti sa preslávil ako člen skupiny The Primitives Group, ktorá sa sústredila predovšetkým na hity skupín The Doors, The Fugs a ďalších. Taktiež hral v skupine Půlnoc, ktorá bola projektom Milana Hlavsy, hlavného ducha The Plastic People of the Universe. Okrem iného je členom hudobného súboru Dún An Doras, ktorý sústreďuje svoj repertoár na tradičnú írsku hudbu. V nej hrá na akustickú gitaru.

## Zdroj

Kategória:Českí rockoví speváci
Kategória:Českí rockoví gitaristi
Kategória:Českí rockoví klávesisti
Kategória:Osobnosti z Prahy
Hodites (syn Herakla)

**Hodites** alebo **Hodités** (*Hodites*/iný prepis:*Hodités*) je v gréckej mytológii syn Herakla a jeho druhej manželky Déianeiry.

Do mýtov sa zapísal ako syn najväčšieho gréckeho hrdinu Herakla. Antický autor Diodoros Sicílsky uvádza, že Herakles a Déianeira mali okrem neho aj synov Hylla a Glénea.  V dramatickom diele Herakles od starogréckeho dramatika Euripida, ktoré uviedli v Aténach v roku 430 pred Kr. figuruje medzi deťmi Herakla a jeho manželky Déianeiry aj dcéra Makaria. 

Po smrti Herakla mykénsky kráľ Eurystheus prenasledoval jeho deti s veľkým vojskom až do Atén, kde pod hrozbou vojny žiadal aténskeho kráľa Démofona o ich vydanie. Keď veštec Aténčanom poradil, že sa zachránia iba ak obetujú život ušľachtilej dievčiny, Makaria sa sama ponúkla, aby zachránila Atény a svojich súrodencov.   

## Referencie

Kategória:Postavy gréckej mytológie
Majstrovstvá sveta v ľadovom hokeji – I. divízia

**I. divízia MS v ľadovom hokeji** je druhá najvyššia výkonnostná kategória v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. I. divízia je rozdelená do dvoch výkonnostných skupín pozostávajúcich zo 6 tímov. Prvé dva tímy zo skupiny A postupujú do Top Divízie, posledný tím v skupine A zostupuje do skupiny B. Víťaz skupiny B postupuje do skupiny A, posledný tím v skupine B zostupuje do II. A divízie.

## História
Rozdelenie do dvoch skupín podľa výkonnosti bolo prvýkrát vyskúšané na MS v roku 1951. Dôvodom bol značný výkonnostný rozdiel medzi mužstvami prejavujúcimi sa na posledných svetových šampionátoch. IIHF sa snažila, aby v elitnej skupine, kde sa hralo o medaily, štartovalo maximálne osem mužstiev, preto bol tento systém po celé päťdesiate roky používaný nepravidelne (1951, 52, 53, 55, 56 a 59) vždy podľa toho koľko sa prihlásilo účastníkov na MS. Zmena nastala od roku 1961, kedy bol stanovený rebríček výkonnosti mužstiev a začalo sa hrať každoročne v troch skupinách – A, B, C – (od roku 1987 ešte pribudla skupina D) s priamym postupom a zostupom. Výnimkou boli roky 1962 a 1965, kedy sa hralo len v dvoch skupinách. Až do roku 1967 bol usporiadateľ pre všetky skupiny rovnaký a hralo sa aj v rovnakom termíne. Od roku 1969 sa začala skupina A organizovať oddelene od skupín B a C a od roku 1973 sa každá skupina organizovala zvlášť. Do roku 2000 boli všetky skupiny IIHF považované ako súčasť majstrovstiev sveta.

V roku 2001 nastala zmena, keď po celkovej reorganizácii tzv. nižších výkonnostných skupín majstrovstiev sveta bol zavedený systém divízií. Divízie sú rozdelené do troch výkonnostných skupín – divízie I, II a III. Sú previazané systémom postup – zostup, okrem divízie III, z ktorej nezostupuje nikto. Divízie už ale nie sú súčasťou majstrovstiev sveta, ale jeho kvalifikáciami.

V rokoch 2001 až 2011 bola divízia I rozdelená do dvoch rovnocenných skupín. Víťazi oboch skupín postupovali do Top divízie MS a tímy z posledných miest zostupovali do divízie II.

Zatiaľ posledná zmena sa udiala v roku 2012, keď sa účastníkmi skupiny A stali tímy, ktoré buď zostúpili z Top divízie majstrovstiev sveta, alebo sa umiestnili na 2. a 3. mieste vo svojich skupinách v roku 2011. Skupina B sa vytvorila z mužstiev na 4. a 5. mieste sezóny 2011, ako aj z postupujúcich mužstiev z II. divízie.

## 1961 – 2000 (Skupina B Majstrovstiev sveta)

*Čísla v zátvorkách predstavujú, koľkýkrát tím postúpil alebo zostúpil.*

## 2001 – 2011 (Divízia I Majstrovstiev sveta)

*Čísla v zátvorkách predstavujú, koľkýkrát tím postúpil alebo zostúpil.*

## Divízia I v skupinách A a B od roku 2012

*Čísla v zátvorkách predstavujú, koľkýkrát tím postúpil alebo zostúpil.*

## Pozri aj
* Majstrovstvá sveta v ľadovom hokeji
* Majstrovstvá sveta v ľadovom hokeji – II. divízia
* Majstrovstvá sveta v ľadovom hokeji – III. divízia
* Majstrovstvá sveta v ľadovom hokeji – IV. divízia

## Referencie

divízia
Sfairos

**Sfairos** (*Sfairos*) môže byť:
* grécky stoický filozof v 3. stor. pred Kr., pozri Sfairos z Bosporu
* olympijský víťaz behu na jedno stadion v roku 640 pred Kr., pozri Sfairos zo Sparty
Antimachos z Élidy

**Antimachos** (*Antimachos*) bol v roku 772 pred Kr. víťaz olympijských hier v behu na jedno stadion.

Antický autor Eusebios z Kaisareie uvádza, že Antimachos z Élidy zvíťazil na 2. olympijských hrách v behu na jedno stadion. Eusebios k tejto informácii dodáva, že v tom čase sa narodili bratia Romulus a Rémus.

Beh na jedno stadion bola jediná disciplína v ktorej sa na hrách súťažilo. Zavedenie ďalšej disciplíny behu na dve stadiá (diaulos) sa uskutočnilo na 14. hrách v roku 724 pred Kr. Prvým víťazom behu na dve stadiá sa stal Hypénos z Pisy. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Élidy
Matka Božia

**Matka Božia** môže byť:
* v kresťanstve: Mária (matka Ježiša)
* historický názov slovenskej obce Boldog, pozri Boldog

## Referencie
Einsteinova hádanka

**Einsteinova hádanka** alebo **zebra** je logická hádanka, o ktorej sa traduje, že ju vytvoril mladý Albert Einstein (údajne vyhlásil, že ju dokážu vyriešiť iba 2% ľudí). Niekedy sa za jeho autora považuje pre zmenu Lewis Carroll.

## Zadanie
### Fakty
# Je 5 domov v 5 rozdielnych farbách.
# V každom dome žije osoba rozdielnej národnosti.
# Týchto 5 obyvateľov má nápoj, cigarety a zviera, ktoré uprednostňuje.
# Nikto nepije, nefajčí ani nechová to čo ostatní.

### Tipy
# Angličan žije v červenom dome.
# Švéd chová psy.
# Dán pije čaj.
# Zelený dom je hneď naľavo od bieleho.
# Obyvateľ zeleného domu pije kávu.
# Ten, kto fajčí cigarety Pall Mall, chová vtáky.
# Obyvateľ žltého domu fajčí cigarety Dunhill.
# Ten, kto žije v prostrednom dome, pije mlieko.
# Nór žije v prvom dome.
# Ten, kto fajčí cigarety Blends, žije vedľa chovateľa mačiek.
# Chovateľ koní žije vedľa toho, kto fajčí cigarety Dunhill.
# Ten, kto fajčí cigarety Blue Master, pije pivo.
# Nemec fajčí cigarety Prince.
# Nór žije vedľa modrého domu.
# Sused toho, kto fajčí cigarety Blends, pije vodu.

Otázka znie: Kto chová ryby?

## Riešenie

Ak nepatríte medzi tie 2% vyvolených, najlepšia možnosť je asi zapísať si riešenie do tabuľky:

### Logické riešenie
# V prvom dome žije Nór. (tip č. 9)
# Druhý dom je modrý, pretože je jediný vedľa domu Nóra. (tip č. 14) 
# Obyvateľ tretieho domu pije mlieko. (tip č. 8)
# Keďže je zelený dom naľavo od bieleho a jeho obyvateľ pije kávu, môže to byť jedine štvrtý dom a preto piaty dom bude biely. (tipy č. 4 a č. 5)
# Zatiaľ nepoznáme farbu prvého a tretieho domu. Vieme, že v prvom dome býva Nór, čiže Brit býva v treťom, prostrednom dome a pije mlieko. Ostáva žltý dom, ktorý je prvý a býva v ňom Nór. (tip č. 1)
# Nór fajčí Dunhill, pretože býva v žltom dome. (tip č. 7) Obyvateľ modrého domu chová kone, lebo je jediným susedom toho, kto fajčí Dunhill. (tip č. 11)
# Keďže Dán pije čaj, je jasné, že môže žiť iba v druhom alebo piatom dome. Ak by žil v piatom dome, Švéd by musel bývať v štvrtom dome a Nemec v druhom dome. Za týchto okolností by ten, čo fajčí Blue Master nemohol piť pivo. Takže Dán žije v druhom dome a pije čaj. (tipy č. 2, 3, 12 a 13)
# Teraz je teda jasné že obyvateľ piateho domu fajčí Blue Master a pije pivo. (tip č. 12)
# Taktiež je isté, že Nemec žije v štvrtom dome a fajčí Prince. (tip č. 13)
# Čiže Švéd žije v piatom dome a chová psy. (tip č. 2)
# Keďže ten čo fajčí Pall Mall chová vtáky, môže to byť iba Brit v prostrednom dome. (tip č. 6)
# Už je isté, že Dán fajčí Blend. Čiže Nór v prvom dome chová mačky a pije vodu. (tipy č. 10 a 15)
# Takže ryby chová Nemec.

## Externé odkazy
*  Web e-matematika
* Web Forum Matweb

Kategória:Hádanky
Majstrovstvá Ázie vo futsale 2014

**Majstrovstvá Ázie vo futsale 2014** boli v poradí 13. majstrovstvá Ázie vo futsale, ktoré organizuje Ázijská futbalová konfederácia (AFC). Konali sa v dňoch od 30. apríla do 10. mája 2014 v Hočiminovom Meste, vo Vietname, za účasti 16 tímov. Vietnam bol hostiteľom ázijského šampionátu druhýkrát, predtým organizoval turnaj v roku 2005, rovnako v Hočiminovom Meste. Dejiskami turnaja boli 2 arény: Phu Tho Stadium a Ton Duo Thang University Stadium. Titul obhájila , ktorá v penaltovom rozstrele zdolala finálového súpera z .

## Kvalifikácia

## Nasadenie do výkonnostných skupín
Žrebovanie skupín, ktoré prebehlo 22. februára 2014, bolo rozlosované z nasledovných výkonnostných košov:

Pozn: Číslo v zátvorke udáva umiestnenie v aktuálnom medzinárodnom rebríčku k aprílu 2014. 

## Výsledky
### Základní skupiny
#### Skupina A

#### Skupina B

#### Skupina C

#### Skupina D

----

### Play-off
#### Štvrťfinále

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá Ázie vo futsale na stránke AFC 
* Majstrovstvá Ázie 2014 na stránke futsalplanet.com  

Kategória:Futsal v 2014
Kategória:Majstrovstvá Ázie vo futsale
Futsal
Franz Josef Radermacher

**Franz Josef Radermacher** (* 20. marec 1950, Aachen, Nemecko) je nemecký matematik, ekonóm a futurológ.

## Aktivity
Pôsobí ako profesor informatiky na Ulmskej univerzite – Universität Ulm. Od roku 2002 je členom *Rímskeho klubu*. Zaoberá sa globálnymi problémami a budúcim smerovaním ľudskej civilizácie. Je jedným zo zakladateľov *Global Marshall Plan Initiative*, ktorá vznikla v roku 2003. V rámci tejto iniciatívy vypracoval Globálny Marshallov Plán a vydal viacero knižných publikácií. Je jedným zo spoluautorov teórie eko-sociálnej trhovej ekonomiky.
   
## Scenáre vývoja civilizácie
Franz J. Radermacher vypracoval tri scenáre budúceho vývoja civilizácie, ktoré zverejnil vo svojich knižných publikáciách:
* Kolaps
* Brazilianizácia sveta
* Eko-sociálna trhová ekonomika.

## Bibliografia
### Knihy
* Radermacher, Franz Josef: *Balance oder Zerstörung. Ökosoziale Marktwirtschaft als Schlüssel zu einer weltweiten nachhaltigen Entwicklung.* Ökosoziales Forum Europa, Wien, 2002
* Radermacher, Franz Josef, *Global Marshall Plan Initiative (editor): Global Marshall Plan. A Planetary Contract. For a Worldwide Eco-Social Market Economy.* Hamburg: Global Marshall Plan Initiative, July 2004, ISBN 3-9809723-0-5, 192 str. 
* Pestel, Robert, Radermacher, Franz Josef (Hrsg.): Information Society, *Globalisation and Sustainable Development. The promise of a ´European Way´.* Ergebnisband Konferenz EXPO 2000 Hannover. Ulm: Universitäts-Verlag Ulm GmbH, 2004, ISBN 3-89559-055-X, 426 str.
* Radermacher, Franz Josef: *Globalisierung gestalten. Die neue zentrale Aufgabe der Politik. Das Wirken des Bundesverbands für Wirtschaftsförderung und Außenwirtschaft für eine globale Rahmenordnung einer Ökosozialen Marktwirtschaft.* Horizonte Verlag, Terra Media, Berlin, 2006
* Radermacher, Franz Josef, Beyers, Bert: *Welt mit Zukunft. Überleben im 21. Jahrhundert.* Murmann Verlag GmbH, Hamburg, 2007
* Radermacher, Franz Josef, Obermüller, Marianne-Spiegel, Peter: *Global Impact. Der neue Weg zur globalen Verantwortung.* Carl Hanser Verlag, München, 2009
* Radermacher, Franz Josef: *Weltklimapolitik nach Kopenhagen – Umsetzung der neuen Potentiale.* FAW/n Report. Forschunginstitut für anwendungsorientierte Wissensverarbeitung (FAW/n), Ulm, 2010
* Radermacher, Franz Josef, Beyers, Bert: *Welt mit Zukunft. Die ökosoziale Perspektive.* 7. aktualisierte Auflage, Murmann Verlag GmbH, hamburg, 2011 
* Radermacher, Franz Josef, Riegler, Josef, Weiger, Hubert: *Ökosoziale Marktwirtschaft. Historie, Programm und Perspektive eines zukunftsfähigen globalen Wirtschaftssystems. Mit einem Vorwort von Klaus Töpfer.* Oekom Verlag, München, 2011 

## Literatúra
* Klinec, Ivan: *Od Limitov rastu k Modrej ekonomike. 40 rokov vydávania správ Rímskemu klubu/Bibliografia Rímskeho klubu.* Rozpravy OFS č. 2/2012, Občanská futurologická společnosť, Praha, Prosinec 2012, 188 str.

Kategória:Futurológovia
Kategória:Nemeckí ekonómovia
Kategória:Nemeckí matematici
Kategória:Osobnosti z Aachenu
Jozef Blizman

Generálmajor Ing. **Jozef Blizman ** (* 5. september 1953, Banská Bystrica) je slovenský generál. Okrem iných funkcií bol náčelníkom štábu na veliteľstve 2. armádneho zboru, veliteľom Pozemných síl a zástupcom náčelníka Generálneho štábu.

## Život
Svoje pôsobenie v armádnych zložkách začal v roku 1968 na Vojenskom gymnáziu Jana Žižku z Trocnova v Opave, ktoré ukončil v roku 1972. Štúdium na Vojenskej vysokej škole pozemného vojska absolvoval vo Vyškove na Morave v rokoch 1973 až 1976. Po jej ukončení sa stal vojakom z povolania, pričom získal hodnosť poručíka. Následne, až do roku 1981 vykonával vojenské veliteľské funkcie na úrovni čaty, roty a prápor. Roku 1984 ukončil Vojenskú akadémiu M. V. Frunzeho v Moskve. Po návrate na Slovensko postupne vykonával veliteľské a štábne funkcie na stupni pluku, divízie, veliteľstva Pozemných síl až po Generálny štáb Ozbrojených síl SR. Roku 1999 dosiahol prvú generálsku hodnosť.
Veliteľom pozemných síl v Trenčíne sa stal 1. januára 2000. Svoju vojenskú kariéru ukončil v Bratislave 31. decembra 2003 vo funkcii zástupcunáčelníka Generálneho štábu Ozbrojených síl SR. Je ženatý, otec 2 detí. 

## Dosiahnuté vojenské hodnosti
* 18.07.1976 poručík
* 01.11.1978 nadporučík
* 01.10.1981 kapitán
* 01.10.1984 major
* 01.05.1989 podplukovník
* 01.05.1994 plukovník
* 28.06.1997 plukovník gšt.
* 01.09.1999 generálmajor
* 01.01.2004 záloha

## Miesta vojenského pôsobenia
Opava, Vyškov, Martin, Trebišov, Topoľčany, Prešov, Bratislava, Moskva, Paríž., Trenčín

## Vojenské ocenenia
* Medaila „Za službu vlasti“
* „Za zásluhy o obranu vlasti“
* „Za upevňovanie priateľstva v zbraní“
* „Za zásluhy o ČSĽA“
* Záslužný kríž ministra obrany ČR
* Rad Ľudovíta Štúra
* Pamätná medaila ministra obrany SR.

## Referencie

* Armádna ročenka 2000

Kategória:Držitelia Radu Ľudovíta Štúra II. triedy – vojenského
Kategória:Osobnosti z Banskej Bystrice
Kategória:Velitelia Pozemných síl Slovenskej republiky
Kategória:Slovenskí generáli
Kategória:Príslušníci Ozbrojených síl Slovenskej republiky
Kylón

**Kylón** (*Kylón*) môže byť:
* tyran v Krotóne v 6. stor. pred Kr., pozri Kylón z Krotónu
* olympijský víťaz behu na dve stadiá v roku 640 pred Kr., pozri Kylón z Atén
Sladká voda

[thumb|right|[Vodopád v západnom Sečuane v Číne.]]
**Sladká voda** je voda prirodzene sa vyskytujúca na povrchu zeme, zvyčajne v potokoch, riekach, rybníkoch, jazerách, rašeliniskách a v podzemí v kolektoroch podzemnej vody a podzemných riekach. Sladké vody sa vyznačujú tým, že majú nízku koncentráciu rozpustených solí, na rozdiel od vody morskej, ktorá je slaná vďaka vysokej koncentrácii rozpustených solí. Zmiešaním morskej a sladkej vody vznikajú vody brakické. Sladká voda môže byť pitná, ale aj úžitková, ak je znečistená. Veľké množstvo sladkej vody na Zemi je viazané v ľadovcoch, predovšetkým kontinentálnych, v Antarktíde a Grónsku.

Hustota sladkej vody je nižšia ako hustota vody morskej, maximálnu hustotu 1,000 g/ml dosahuje pri teplote 4 °C, kým morská voda má hustotu približne 1,025 kg/l.

## Zdroj
*

Kategória:Druhy vody
Gléneus

**Gléneus** (*Gléneus*) môže byť v gréckej mytológii:
* Kentaur, sprievodca boha Dionýza do Indie, pozri Gléneus (Kentaur)
* syn hrdinu Herakla, pozri Gléneus (syn Herakla)
Laurel Halo

**Laurel Halo** je americká hudobníčka špecializujúca sa na elektronickú hudbu. Vo svojich šiestich rokoch začala hrať na klavír. Pochádza z Ann Arbor v Michigane a od roku 2013 žije v Nemecku. Počas svojej kariéry vydala niekoľko EP a v máji 2012 aj svoj prvý radový album nazvaný *Quarantine*; druhý album *Chance of Rain* vyšiel v októbri 2013. V roku 2017 jej vyšiel tretí album Dust.

Vo februári 2013 vyšiel jej remix piesne „Living with You“ waleského hudobníka Johna Calea.

## Zdroj

## Referencie

Kategória:Elektronickí hudobníci USA
Kategória:Narodenia v 20. storočí
Kategória:Osoby s neistým dátumom narodenia
Kategória:Žijúci ľudia
Železničná trať Wałbrzych – Meziměstí

**Železničná trať [[Wałbrzych]] - [[Meziměstí]]** (v Poľsku označená číslom 291) je jednokoľajová železničná trať s dĺžkou 32 km, prevádzka na nej sa začala 15. mája 1878.

Trať vedie z poľského Wałbrzychu (stanica *Wałbrzych Szczawienko*) do českého Meziměstí cez stanice *Szczawno Zdrój*, *Boguszów Gorce Wschód*, *Boguszów Gorce Towarowy* a Mieroszów, prechádza tiež tunelom Podlesie o dĺžke 262 m. V prevádzke je v súčasnosti iba úsek Boguszów Gorce Wschód – Meziměstí, pričom cezhraničný úsek slúži teraz iba pre nákladnú dopravu, ale špekuluje sa aj o obnovení osobnej dopravy.

## Iné projekty

## Zdroj
*

Wałbrzych – Meziměstí
Wałbrzych – Meziměstí
Lough Erne

[thumb|[Lower Lough Erne a Upper Lough Erne.]]
**Lough Erne** () je pomenovanie dvoch jazier na severozápade ostrova Írsko v historickej provincii Ulster. Nižšie položené Lower Lough Erne sa nachádza v grófstve Fermanagh v Severnom Írsku a vyššie položené Upper Lough Erne leží nielen v Severnom Írsku, ale aj v grófstve Cavan v susednej Írsku. Z juhu na sever preteká jazerami rieka Erne a vytvára významnú vodnú cestu.

## Jazerá

## Iné projekty

## Zdroj
*

Erne
Kategória:Jazerá v Severnom Írsku
Erne
Erne
Kategória:Ulster
Železničná trať Vroclav – Görlitz

**Železničná trať Vroclav – Görlitz** (v Poľsku označená číslom 274) je hlavná elektrifikovaná železničná trať v Poľsku, o dĺžke 202,535 km. Trať bola jednou z prvých nemeckých elektrifikovaných tratí, nazývaná tiež Sliezska horská dráha (, . Pred druhou svetovou vojnou zaisťovala zásobovanie Saska a Brandenburska sliezskym čiernym uhlím. Vedie z Görlitzu cez Lubań, Jeleniu Góru, Wałbrzych v Dolnom Sliezsku do Vroclavu, pretína ju štátna hranica s Nemeckom.

## Dejiny
Prvé plány spojenia Görlitzu s Wałbrzychom cez Jeleniu Góru a ďalej do Kłodzka (Glatz) sa objavili už v roku 1853. Prusko vtedy plánovalo priame spojenie Berlína s Viedňou, ktoré by sa vyhlo Sasku. Rakúske cisárstvo však zo strategických dôvodov nemalo záujem na vybudovanie hlavnej trati vedúcej paralelne podľa jeho hraníc.

Vzhľadom na postupujúcu industrializáciu však bol pôvodný plán nakoniec realizovaný, 24. septembra 1862 schválil Pruský zemský snem stavbu trati z Görlitzu do Wałbrzycha s odbočujúcou traťou do Kohlfurtu (Węgliniec). Trať bola budovaná postupne, posledný úsek bol otvorený 16. augusta 1867. Prvý úsek bol elektrifikovaný už v roku 1915, vzhľadom na prebiehajúcu prvú svetovú vojnu však bola elektrifikácia celej trati dokončená až v roku 1923. V závere 2. svetovej vojny bolo trakčné vedenie demontované a neskôr, už pod poľskou správou obnovené.

## Referencie

*

## Pozri aj
* Železničná trať Wałbrzych – Meziměstí
* Železničná trať Kłodzko – Wałbrzych
* Železničná trať Vroclav – Lichkov

## Iné projekty

## Externé odkazy
* PKP Polskie Linie Kolejowe SA - Investície a údržba železničných tratí v Poľsku 

Vroclav – Görlitz
Downpatrick

**Downpatrick** () je stredne veľké mesto v Severnom Írsku vo vnútrozemí írskeho ostrova. Nachádza sa asi 33 km na juh od hlavného mesta Severného Írska - Belfastu. Leží neďaleko juhozápadného cípu zátoky Strangford Lough, mestom preteká rieka Quoile. V miestnej katedrále je údajne pochovaný sv. Patrik, patrón Írska.

Leží v grófstve Down, je administratívnym centrom grófstva, hoci tu žije len niečo vyše 10-tisíc obyvateľov (odhad 2008). Rozloha Downpatricku je 6,55 km². 

## Referencie

## Iné projekty

## Zdroj
*

Kategória:Mestá v Severnom Írsku
Kategória:Ulster
Kategória:Grófstvo Down
Kategória:Katolícke pútnické miesta
Železničná trať Vroclav – Lichkov

**Železničná trať Vroclav – Lichkov** (v Poľsku označená číslom 276) je elektrifikovaná železničná trať v Poľsku, s dĺžkou 138,486 km. Vedie z Vroclavu cez Kłodzko, Międzylesie do Lichkova, pretína ju štátna hranica s Českom.

## Referencie


## Pozri aj
* Železničná trať Vroclav – Görlitz
* Železničná trať Kłodzko – Wałbrzych
* Železničná trať Ústí nad Orlicí – Lichkov – Štíty/Międzylesie

## Externé odkazy
* PKP Polskie Linie Kolejowe SA - Investície a údržba železničných tratí v Poľsku 

## Zdroj
* 

Vroclav – Lichkov
Vysokorýchlostná trať Wu-chan – Kanton

|}
**Vysokorýchlostná trať Wu-chan – Kanton** () je vysokorýchlostná trať v Čínskej ľudovej republike spájajúca mesto Wu-chan, hlavné mesto provincie Chu-pej, s Kantonom, hlavným mestom provincie Kuang-tung. Ide o prvý dokončený úsek vysokorýchlostnej trate Peking – Hongkong. Úsek je dlhý 968 kilometrov a s priemernou rýchlosťou tunajších súprav CRH2 a CRH3 313 km/h je najrýchlejšou komerčne prevádzkovanou železnicou na svete.

Prevádzka na trati začala 26. decembra 2009, ale posledný krátky úsek v rámci Kantonu zo severnej stanice na južnú bol uvedený do prevádzky až 30. januára 2010.

## Iné projekty

## Zdroj

Wu-chan – Kanton
Posledná večera

[náhľad|Svetoznáme vyobrazenie Poslednej večere od [Taliansko|talianskeho renesančného umelca Leonarda da Vinciho]]
náhľad|Ikona Poslednej večere z ikonostasu baziliánskeho monastiera na Bukovej Hore pri Stropkove z 18. storočia
**Posledná večera** alebo **Pánova večera** je posledný pokrm, ktorý podľa kresťanského náboženstva, Ježiš zdieľal s jeho apoštolmi pred jeho ukrižovaním. Poslednú večeru si kresťania pripomínajú na Zelený štvrtok počas Veľkej noci. Okrem toho, Posledná večera poskytuje biblický základ pre eucharistiu, tiež známu aj ako *Sväté prijímanie*. 

Podľa synoptických evanjelií (Mt 26, 17-29, Mk 14, 17-26, L 22, 7-22) ktoré popisujú, že Posledná večera sa konala týždeň po Kristovom príchode do Jeruzalema. Ježiš rozdelil medzi svojich apoštolov chlieb a víno, ako *telo a krv, ktoré sa za nás obetujú*. Počas jedla Ježiš predpovedal zradu jedného z jeho prítomných apoštolov, takisto ako to, že do budúceho rána ho Peter trikrát zaprie. 

Evanjeliá taktiež rozprávajú o tom, ako Ježiš svojim apoštolom umýval nohy a dával im nové prikázanie „*Aby ste sa milovali navzájom, ako som ja miloval vás“*. Ďalej to pokračuje Kristovou rozlúčkou a modlitbou v Getsemanskej záhrade. 

Pri poslednej večeri bola ustanovená aj Sviatosť kňazstva 

## Galéria

Súbor:Lord's Supper bilbao.jpg|Pánova večera v kostole - chlieb, víno a eucharistia
Súbor:Gospel of Luke Chapter 22-13 (Bible Illustrations by Sweet Media).jpg|Kreslené vyobrazenie Poslednej večere podľa Matúšovho evanjelia 
Súbor:Gospel of Matthew Chapter 26-14 (Bible Illustrations by Sweet Media).jpg|Ježiš rozdáva chlieb apoštolom
Súbor:Gospel of John Chapter 13-8 (Bible Illustrations by Sweet Media).jpg|Zradca Judáš odchádza od Krista
Súbor:The Last Supper.JPG|Moderné vyobrazenie Poslednej večere 


## Iné projekty

## Externé odkazy
* České katolické biblické dílo 

Kategória:Ježiš Kristus
Kategória:Kristológia
Kategória:Posledná večera
Kategória:Kresťanské pojmy
Kategória:Kresťanská ikonografia
Enniskillen

**Enniskillen** () je mesto v Severnom Írsku vo vnútrozemí írskeho ostrova. Leží medzi jazerami Lower Lough Erne a Upper Lough Erne.

Leží v grófstve Fermanagh, je sídelným centrom a aj najväčším sídlom grófstva. Žije tu necelých 14-tisíc obyvateľov (odhad 2008). Rozloha Enniskillenu je 13,011 km².

## Bombový útok
Oslavy konca 1. svetovej vojny v Enniskillene 8. novembra 1987 sa stali terčom útoku Dočasnej írskej republikánskej armády, pri výbuchu bomby zahynulo 10 civilistov a 1 policajný dôstojník.

## Referencie

## Iné projekty

## Externé odkazy
* Oficiálna stránka 

Kategória:Mestá v Severnom Írsku
Kategória:Ulster
Kategória:Grófstvo Fermanagh
Železničná trať Zadní Třebaň – Lochovice

|}
**Železničná trať Zadní Třebaň – Lochovice** (v cestovnom poriadku pre cestujúcich označená číslom **172**) je jednokoľajová regionálna trať. Prevádzka na trati bola zahájená v roku 1901.

## Nadväzujúce trate
### Zadní Třebaň
*Trať 171 Praha hl. n. – Praha-Smíchov – Praha-Radotín – Zadní Třebaň – Beroun
### Lochovice
*Trať 200 Protivín – Putim – Písek – Březnice – Odbočka Přední Poříčí – Lochovice – Zdice

## Iné projekty

## Externé odkazy
*http://www.zelpage.cz/trate/ceska-republika/trat-172 Na ZelPage.cz

## Zdroj

Zadní Třebaň – Lochovice
Londonderry

**Londonderry** (neoficiálne len **Derry**,  alebo len *Doire*) je druhé najväčšie mesto v Severnom Írsku (4. najväčšie v celom Írsku, leží na severnom pobreží írskeho ostrova. Mestom preteká rieka Foyle, ktorá sa tu vlieva do Lough Foyle, zátoky Atlantického oceánu. Podľa sčítania, uskutočneného v roku 2011, tu žije necelých 83-tisíc ľudí, v Derry Urban Area dokonca 93 512 obyvateľov. Je metropolou západnej časti Severného Írska, ale aj okolitých území Írskej republiky, keďže leží v bezprostrednej blízkosti britsko-írskej hranice.

Leží v grófstve Londonderry, ktorého je najväčším mestom, ale nie je jeho administratívnym sídlom, tým je 25-tisícový Coleraine. Rozloha Londonderry je 33,9555 km². 

## Krvavá nedeľa
30. januára 1972 sa mesto stalo dejiskom udalosti, ktorá vošla do povedomia ako Krvavá nedeľa. Počas tohto masakru príslušníci 1. výsadkového práporu britskej armády zmasakrovali účastníkov mierumilovného pochodu. Bolo zabitých 14 ľudí a ďalších 13 bolo zranených. Táto udalosť ešte viac vyostrila vzťahy medzi protestantmi a katolíkmi.

## Referencie

## Iné projekty

## Externé odkazy
*derrycity.gov.uk 

## Zdroj
*


Kategória:Mestá v Severnom Írsku
Kategória:Ulster
Kategória:Grófstvo Londonderry
Coleraine

**Coleraine** (, šk. Cowlrain / Cowlraine) je mesto v Severnom Írsku, ležiace neďaleko pobrežia Atlantického oceánu (Severný prieliv). Leží asi 88 km severozápadne od hlavného mesta Severného Írska - Belfastu - a 48 km na východ od Londonderry (Derry). S oboma mestami má Coleraine cestné aj železničné spojenie. Leží neďaleko ústia rieky Bann, ktorá mestom preteká, do Atlantiku. V meste sa nachádza aj najväčší z niekoľkých campusov University of Ulster, ktoré sú umiestnené v niekoľkých mestách Severného Írska.

Leží v grófstve Londonderry, je administratívnym centrom grófstva, hoci tu žije niečo vyše 25-tisíc obyvateľov (odhad 2008), kým v neďalekom Londonderry asi 85-tisíc ľudí. Rozloha Coleraine je 14,699 km². 

## Referencie

## Iné projekty

## Externé odkazy
*

Kategória:Mestá v Severnom Írsku
Kategória:Ulster
Kategória:Grófstvo Londonderry